《入庐山》
宋代·董嗣杲

断陇横溪出酒旗，乘疲小憩晚阴时。
幽林合翠痕痕净，远瀑飞琼派派奇。
水迥起风传鹳垤，村荒入夕见鸡埘。
竹间谁拂农家壁，觅写如今夜醉诗。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。